Van Kilogramme tot mammogramme – Abrie dink hardop
27 Mei 2016 5 Okt 2018 • Abrie Joubert
Waar ek werk is daar jaarliks n "wellness week" waarin mens bombardeer word met gesondheidsbemarking. Hierdie boodskap wat in die badkamer teen die spieël geplak is, het my inspireer om onderstaande foto en bewoording vir die maatskappy te e-pos.
Tydens die Wellness weke kry werknemers die geleentheid om allerhande gesondheidstoetse gratis te laat doen, van Body Mass Index en cholesterol tot mammogramme en bloedtoetse vir PSA vlakke om moontlike kanker in die prostraat te indentifiseer.
Maar die week het bepaald 'n ernstige kant ook. Die reël van so 'n week verg sterk organisasie skills, die mammogramme word byboorbeeld gedoen in 'n vragmotor wat spesiaal vir die doel ontwerp is en oral in Suid-Afrika in aanvraag is. Hierdie vragmotor saam met al die teentoonstellings en personeel vir toetsing, moet in dieselfde week gebeur. Die dame van menslike hulpbronne wat die week gereël het, is op 'n manier beloon wat sy sekerlik nooit sou kon indink nie. Natuurlik waardeer mens positiewe terugvoer en aangesien dit oor mense se gesondheid gaan sou dit vir my besonders wees as ek dit gereël het en positiewe terugvoer kry. Baie keer stel mens hierdie toetse uit en die feit dat dit beskikbaar is by die werk skep die geleentheid om jou gesondheid te kontroleer (en dan is dit sommer 'n brake van die werk ook!). Dit gaan dus nie net oor 'n koste besparing nie.
Haar beloning is egter veel meer ingrypend en traumaties as dit. Sy het ook 'n mammogram laat doen en borskanker is diagnoseer met 'n gepaardgaande mastektomie! Ek is nie sinies wanneer ek praat van 'n beloning nie. Dit het haar lewe gered. Sy het eintlik maar net haar werk gedoen. Maar ek ken haar – sy doen haar werk met passie en oortuiging, bewus daarvan dat dit 'n verskil maak in ander se lewens. Hierdie ingesteldheid het bepaald 'n verskil in haar eie lewe gemaak. Mag ons almal leef in die wete dat ons 'n verskil maak in ander se lewens en besef dat dit eintlik nie ironies is nie dat dit ook 'n verskil in ons eie lewens maak.
Posted in Humor, SelfondersoekTagged Afrikaans, Afrikaanse blog, BMI, Borskanker, Manmogram, Wellness weekBookmark the permalink.
2 thoughts on "Van Kilogramme tot mammogramme"
30 Mei 2016 om 11:11 vm
Ek het die storie van die prostrate geniet!! Humor gaan baie ver om die "don't quit" ingesteldheid te bevorder. Humor is ook wat 'n mens nodig het om deur so 'n beproewing te kom en jou te laat besef dat jy eintlik 'n waardevolle geskenk gekry het. Jy het dit sekerlik ondervind met jou mediese terugslae ook. Ek en Karen het vanoggend daaroor gesels – dit is moeilik vir albei van ons om hierdie storie weer op te rakel, maar terselfdertyd is ons dankbaar vir die uitkoms en sommige goeie herinneringe ook. Ja, daar was dinge waaroor ons lekker gelag het ook, by al die swaarkry. Hoe moeilik dit ookal is om daaroor te praat, sal ons voortgaan om die storie te vertel, want dit is nodig dat ander mense weet daar is hoop en / of berusting.